
Spoštovani,

Zveza Sonček so.p. bo jeseni 2026 v Centru Sonček Vrtiče pri Zgornji Kungoti organizirala obnovitveno rehabilitacijo za odrasle osebe s cerebralno paralizo in obnovitveno rehabilitacijo za otroke s posebnimi potrebami.

Za izvedbo poletnih programov vabimo k sodelovanju fizioterapevte. 

Naloge fizioterapevta bodo: pregled dokumentacije, ocena stanja, določitev ciljev skupaj z udeležencem/staršem, individualno izvajanje fizioterapevtskih obravnav (z vsakim udeležencem vsaj 2 obravnavi v tednu, v trajanju minimalno 45 min), svetovanje in podpora udeležencem glede lajšanja težav v domačem okolju,  napotki sodelavcem/staršem glede pravilnih transferjev in rokovanja, uporabe pripomočkov, itd. ter pisanje poročila po končanem programu za odrasle uporabnike. 

Ob hrani in prenočišču fizioterapevte nagrajujemo glede na število obravnav: diplomirani fizioterapevti prejmejo nagrado v višini 17 € na obravnavo, študentje fizioterapije z zaključenim tretjim letnikom študija ali absolventi z izkušnjami individualnega dela pa 11 € na obravnavo, ter pisno potrdilo o udeležbi. 

Delovni čas terapevtov predvidoma traja od 9.00 do 13.00 ure (individualne obravnave) in v popoldanskem času 15:00-18:00 oz. po dogovoru (delo v bazenu, pomoč pri jahanju) in sicer 6 dni v tednu. Obravnava traja vsaj 45 min + 15 min transfer oz. priprava uporabnika. 

Imate čas in menite, da vas zanima sodelovanje z nami? Izpolnite e-prijavnico.

Za dodatne informacije v zvezi z:
1. obnovitveno rehabilitacijo kontaktirajte: Vasja Košti, 040 523 510, pocitniceodrasli@soncek.org, Maja Bobnar, 031 778 137,  obnovitvena@soncek.org ,


Veselimo se sodelovanja z vami!

						

            Maja Bobnar                                                                              Matjaž Jeseničnik
vodja obnovitvene rehabilitacije                                                     direktor Zveze Sonček so.p.

